Piața imobiliară. O nouă prăbușire a vânzărilor. Soluțiile salvatoare
- Maria Dima
- 20 mai 2024, 07:03
Piața imobiliară în Republica Moldova nu și-a revenit, așa cum anticipau specialiștii din domeniu. În ultimele două luni, vânzările de apartamente au scăzut cu 20 %. Principalele cauze sunt legate de războiul din Ucraina și de faptul că, în ultima perioadă, construirea de blocuri a stagnat, ceea ce a generat prețuri foarte mari, pe fondul ofertei scăzute.
Analiștii imobiliari spun că situația s-ar putea remedia pe timpul verii, când vor fi scoase la vânzare mai multe locuințe noi, concomitent cu relansarea Programului „Prima Casă”.
Potrivit agențiilor imobiliare, consultate de tv8.md, prețul mediu al unui apartament în variantă albă este între 1.100 și 1.300 de euro per metru pătrat. În cazul unui apartament la cheie, prețurile pornesc de la 1.500 de euro și pot trece de 2. 000 de euro pe metru pătrat. În acest context, prețurile excesiv de mari, dar și frica de a investi din cauza situației incerte legată de războiul din Ucraina,
În această vară se așteaptă să fie scoase la vânzare mai multe apartamente în complexele noi, ceea ce ar putea duce la o revigorare pe piața imobiliară.
Piața imobiliară. Relansarea Programului „Prima Casă”
În ceea ce privește Programul „Prima Casă”, Guvernul Republicii Moldova a anunțat că intenționează să extindă numărul de beneficiari, să mărească plafonul de împrumut până la 2,5 milioane de lei, dar și să crească suma garantată de stat.
Programul „Prima Casă” în Republica Moldova a fost lansat în anul 2018. În primul an, proiectul a avut 1.119 beneficiari. În 2019, au fost oferite peste 2.700 de credite. În 2020, cererea a scăzut la 1.397 de locuințe. În 2021, situația a revenit, iar 2022 a fost anul care declanșat căderea, fiind oferite doar 555 de împrumuturi. Anul trecut, însă, cererea a fost foarte mică, fiind acordate doar 60 de credite.
Programul „Prima Casă Plus”
Autoritățile au anunțat lansarea Programului „Prima Casă Plus”, destinat familiilor tinere. „Deseori, tinerii vorbesc despre problema spațiului locativ. Este destul de complicat pentru mulți dintre ei să adune bani pentru o căsuță sau pentru a-și procura un apartament. Am Discutat cu Guvernul să extindă Programul Prima Casă. Să vină cu un program nou Prima Casă Plus prin care să ofere acces la aceste resurse mai multor tineri, nu doar celor care lucrează în instituţiile statului”, a anunțat președintele Republicii Moldova, Maia Sandu.